Document ID: 32006D0444

PADOMES LĒMUMS
(2006. gada 13. marts)
par Kopienas pievienošanos ANO Eiropas Ekonomikas komisijas Noteikumiem Nr. 55 par prasībām attiecībā uz mehāniskās sakabes sastāvdaļu apstiprināšanu sakabinātiem transportlīdzekļiem
(Dokuments attiecas uz EEZ)
(2006/444/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) (1), un jo īpaši minētā lēmuma 3. panta 3. punktu un 4. panta 2. punkta otro ievilkumu,
ņemot vēra Komisijas priekšlikumu,
ņemot vērā Eiropas Parlamenta piekrišanu (2),
tā kā:
(1)
Standartizētās prasības Noteikumos Nr. 55 (3) attiecībā uz mehāniskās sakabes sastāvdaļu apstiprināšanu sakabinātiem transportlīdzekļiem ir paredzētas, lai novērstu tehniskos šķēršļus mehānisko transportlīdzekļu tirdzniecībā starp Līgumslēdzējām pusēm un lai nodrošinātu augstu drošības līmeni un aizsardzību transportlīdzekļu lietošanā.
(2)
Noteikumi Nr. 55 nav iekļauti Lēmuma 97/836/EK II pielikumā, jo laikā, kad Kopiena pievienojās Pārskatītajam 1958. gada nolīgumam, tie nebija saderīgi ar Kopienas tehniskajām prasībām un specifikācijām.
(3)
Ņemot vērā turpmākos grozījumus, Noteikumi Nr. 55 būtu jāiekļauj Kopienas mehānisko transportlīdzekļu tipa apstiprināšanas sistēmā,
IR NOLĒMUSI ŠĀDI.
1. pants
1. Kopiena piemēro ANO Eiropas Ekonomikas komisijas Noteikumus Nr. 55 par prasībām attiecībā uz mehāniskās sakabes sastāvdaļu apstiprināšanu sakabinātiem transportlīdzekļiem.
2. Noteikumu teksts ir pievienots šim lēmumam.
2. pants
Noteikumus Nr. 55 iekļauj Kopienas mehānisko transportlīdzekļu tipa apstiprināšanas sistēmā.
3. pants
Komisija šo lēmumu paziņo Apvienoto Nāciju Organizācijas ģenerālsekretāram.
Briselē, 2006. gada 13. martā

Labels: 5
7
13
8
15